3. गोवा का प्राकृतिक सौन्दर्य अद्भुत है। इस प्राकृतिक सौन्दर्य, पर्यावरण और समुद्री संपर्क के कारण सदियों से गोवा पूरी दुनियाँ के लोगों को आकर्षित करता रहा है। यह अंतर्राष्ट्रीय व्यापार का एक प्रमुख केंद्र रहा है। पूर्व में जापान से लेकर दक्षिण में अफ्रीका और पश्चिम में यूरोप तक गोवा में अनेक देशों के लोगों का आवागमन होता रहा है। दुनियाँ से व्यापक संपर्क के जरिए विकसित आप सभी गोवा-वासियों की सोच आपको सही मायने में ग्लोबल सिटीजन बनाती है। हाल ही में, सेशेल्स के राष्ट्रपति अपनी भारत यात्रा के दौरान अपनी आण्टी से मिलने गोवा आए थे, जिसका जिक्र उन्होने मेरे साथ हुई भेंट वार्ता में साझा किया।